CELEX: 52016JC0001
Language: hr
Date: 2016-01-12
Title: Zajednički prijedlog UREDBE VIJEĆA o izmjeni Uredbe (EU) br. 267/2012 o mjerama ograničavanja protiv Irana

EUROPSKA KOMISIJA
            Bruxelles, 12.1.2016.
            JOIN(2016) 1 final/2
            2016/0001(NLE)
            Version désensibilisée du 28 juin 2016
            Zajednički prijedlog
            UREDBE VIJEĆA
            o izmjeni Uredbe (EU) br. 267/2012 o mjerama ograničavanja protiv Irana
            
               
         
         
            
               OBRAZLOŽENJE
            
            
               (1)Uredbom Vijeća (EU) br. 267/2012 od 23. ožujka 2012. o mjerama ograničavanja protiv Irana provode se mjere utvrđene Odlukom 2010/413/ZVSP.
            
            
               (2)Dana 31. srpnja 2015. Vijeće je donijelo Odluku (ZVSP) 2015/1337 o izmjeni Odluke 2010/413/ZVSP i produljenju do 14. siječnja 2016. izuzeća predviđenog u članku 20. stavku 14. koje se odnosi na radnje i transakcije izvršene u pogledu subjekata s popisa ako je to potrebno za izvršenje obveza iz ugovora sklopljenih prije 23. siječnja 2012. ili popratnih ugovora potrebnih za izvršenje tih obveza u slučajevima kada su isporuka iranske sirove nafte i naftnih derivata ili prihodi koji proizlaze iz njihove isporuke namijenjeni naplati nepodmirenih iznosa u odnosu na ugovore sklopljene prije 23. siječnja 2012. osobama ili subjektima s područja država članica ili u njihovoj nadležnosti, ako se tim ugovorima jasno predviđaju takve naplate.
            
            
               (3)Vijeće je donijelo Odluku (ZVSP) 2016/.../ o daljnjem produljenju navedenog izuzeća do 4. veljače 2016.
            
            
               (4)Za navedeno produljenje potrebno je daljnje djelovanje Unije.
            
            
               (5)Visoki predstavnik Unije za vanjske poslove i sigurnosnu politiku i Europska komisija predlažu da se Uredba (EU) br. 267/2012 na odgovarajući način izmijeni.
            
            
               2016/0001 (NLE)
            
            
               Zajednički prijedlog
            
            
               UREDBE VIJEĆA
            
            
               o izmjeni Uredbe (EU) br. 267/2012 o mjerama ograničavanja protiv Irana
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 215., 
            
            
               uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP 
                  1
               ,
            
            
               uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
            
            
               budući da:
            
            
               (1)Uredbom Vijeća (EU) br. 267/2012
                  2
                provode se mjere utvrđene Odlukom 2010/413/ZVSP.
            
            
               (2)Dana 31.  srpnja 2015. Vijeće je donijelo Odluku (ZVSP) 2015/1337 o izmjeni Odluke 2010/413/ZVSP u svrhu produljenja do 14. siječnja 2016. izuzeća predviđenog u članku 20. stavku 14. koje se odnosi na radnje i transakcije izvršene u pogledu subjekata s popisa ako je to potrebno za izvršenje obveza iz ugovora sklopljenih prije 23  siječnja 2012. ili popratnih ugovora potrebnih za izvršenje tih obveza u slučajevima kada su isporuka iranske sirove nafte i naftnih derivata ili prihodi koji proizlaze iz njihove isporuke namijenjeni naplati nepodmirenih iznosa u odnosu na ugovore sklopljene prije 23. siječnja 2012. osobama ili subjektima s područja država članica ili u njihovoj nadležnosti, ako se tim ugovorima jasno predviđaju takve naplate.
            
            
               (3)Dana ... siječnja 2016. Vijeće je donijelo Odluku (ZVSP) 2016/... o daljnjem produljenju navedenog izuzeća do 4. veljače 2016.
            
            
               (4)Ta je mjera obuhvaćena područjem primjene Ugovora te je stoga za njezinu provedbu potrebno regulatorno djelovanje na razini Unije, posebno radi osiguranja da je gospodarski subjekti u svim državama članica ujednačeno primjenjuju.
            
         
         
            
               (5)Uredbu (EU) br. 267/2012 trebalo bi stoga na odgovarajući način izmijeniti.
            
            
               DONIJELO JE OVU UREDBU:
            
            
               Članak 1.
            
            
            
               U članku 28.a točki (b) Uredbe (EU) br. 267/2012 riječi „do 14. siječnja 2016.” zamjenjuju se riječima „do 4. veljače 2016.”.
            
            
               Članak 2. 
            
            
               Ova Uredba stupa na snagu na dan objave.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  SL L 195, 27.7.2010., str. 39.
               
               
                  
                     (2)
                  Uredba Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 (SL L 88, 24.3.2012., str. 1.).